दरभंगा, निज संवाददाता : नगर विधायक संजय सरावगी कहलैन जे कि मैथिली में फिल्म बनेबा स मिथिलावासि केर भाषा मैथिली बेशि समृद्ध होयत। ओ शुक्र दिन राज किला स्थित भगवती कंकाली मंदिर केर समक्ष मैथिली फिल्म 'प्रेमक कहानी' के मुहूर्त म बाजि रहल छ्ल। नारियर फोरि क ओ मुहूर्त केर विधि विधान केर साथ शुरुआत केलैन आ अहि गप्प पर खुशी जाहिर केलैन जे कि स्थानीय रूपा म्यूजिक कंपनी मैथिलि फिल्म निर्माण केर दिशा म कदम उठा क्षेत्र केर लेल महत्वपूर्ण कार्य क रहल अछि। नगर विधायक फिल्म केर निर्माता टुन्ना कुमार, निर्देशक पी. कृष्णा केर साथ कैमरामैन चंद्रभूषण यादव आ अन्य कलाकार सब केर हौसला अफ़जाइ करैत कहलैन जे कि ओ मिथिला केर संस्कृति केर आ्गु करबा आ लोकप्रिय बनेबाक केर दिशा में निक उत्साह स काम करैथ हुनका सफलता जरूर भेटतैन। युवा सब केर फिल्म निर्माण म आगु एबा स मैथिली सिनेमा केर बेहतर भविष्य केर संकेत देलैन। ाहि मौका पर कलाकार साक्षी, नेहा, खुशबू आदि पर कतेको दृश्य सब सेहो फिल्माओल गेल।
